頌六十二首 三十六
作者：道世
朝代：唐

paragraphs: 玄風冠西土，內範軼東矜。
大川開寶匣，福地下金繩。
繡松高可暎，畫栱氎相承。
日馭非難假，雲師本易憑。
陽樓疑難燧，陰軒類鑿冰。
迥題飛星沒，長楣宿露凝。
旌門曙光轉，輦道夕雲蒸。
祇桓多靈物，竹園滿休徵。
虛薄筆難紀，微驅竊自凌。
優遊從可恃，恩蔭永難勝。
（見同書卷五二《致敬部》）。